【獨門秘技】增程跑一哩「爆」得
2024年04月18日 19:43
東網電視
更多新聞短片
「型到爆」上仗泥地1200米後追第4。
潘頓連續兩期食白果,認真難搞,今期又出足10場,牌面並非太強,反而是好事?與其靠估,不如睇睇同日另外兩位出足的田泰安及鍾易禮,鬥志鮮明。
第1場五班1650米泥地,「型到爆」田草及谷草共5戰全敗,其餘泥地跑10次皆為1200米,兩度取亞軍未算突出,但另有5次跑殿軍,直路無論落後多遠,都例衝一段收復頗多失地,可以肯定泥地性能特佳,只不過太尺寸,經常近而無真正威脅,今次首度五班角逐,點計都有着數,且轉爭泥地一哩,排6檔易找遮擋,同場又無正宗快馬,估計步速都係偏慢,「型到爆」守到好位入直路,有力偷襲。■西門獨